Diari Oficial de la Generalitat Valenciana


Sumari del DOGV 4061, del 09-08-2001 (2001/8014)

RESOLUCIÓ de 26 de juliol de 2001, de la Direcció General de Centres Docents, per la qual es resol la convocatòria d'ajudes destinades al manteniment de centres d'Educació Infantil de primer cicle i d'altres institucions dedicades a l'atenció de la població menor de quatre anys dependents de corporacions locals o entitats privades sense intenció de guany per a l'exercici 2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4061

Data del DOGV
:   09-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8014


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 26 de juliol de 2001, de la Direcció General de Centres Docents, per la qual es resol la convocatòria d'ajudes destinades al manteniment de centres d'Educació Infantil de primer cicle i d'altres institucions dedicades a l'atenció de la població menor de quatre anys dependents de corporacions locals o entitats privades sense intenció de guany per a l'exercici 2001. [2001/X8014]
  
Per Ordre de 2 de març de 2001, de la Conselleria de Cultura i Educació, van ser convocades ajudes econòmiques destinades al manteniment de centres d'educació infantil de primer cicle i d'altres institucions dedicades a l'atenció de la població menor de quatre anys dependents de corporacions locals o entitats sense intenció de guany per a l'exercici 2001 (DOGV núm. 3.967, de 27 de març).
  
Examinades les sol·licituds d'ajudes presentades per les corporacions locals i entitats sense intenció de guany, així com la documentació que s'indica com a preceptiva en la base quarta de l'annex I de la citada ordre, i després que les direccions territorials de Cultura i Educació han tramitat els expedients i la Inspecció Educativa ha emés els informes corresponents.
  
Vista la proposta de concessió i denegació de les ajudes que eleva la comissió creada a l'efecte, en compliment d'allò preceptuat en la base sexta de la citada ordre de convocatòria.
  
Segons la disposició final primera i la base huitena de l'Ordre de 2 de març de 2001, així com el contingut del Decret 111/2000, de 15 de febrer, del Govern Valencià, pel qual s'aprova el Reglament Orgànic i Funcional de la Conselleria de Cultura i Educació, la Direcció General de Centres Docents, per delegació del conseller de Cultura i Educació, resolc:
  
Primer
  
Aprovar la concessió de subvencions a les corporacions locals i entitats sense intenció de guany que mantenen centres d'educació infantil de primer cicle i altres institucions dedicades a l'atenció de la població menor de quatre anys, pels imports indicats en l'annex I.
  
Segon
  
Denegar les sol·licituds de subvenció de les corporacions locals i entitats sense intenció de guany assenyalades en l'annex II, pels motius que s'hi indiquen.
  
Tercer
  
El pagament de les ajudes quedarà condicionat al compliment, per part dels beneficiaris, d'allò previst en les bases deu i onze de l'ordre de convocatòria.
  
El termini de què disposaran els beneficiaris per a justificar la subvenció aprovada davant la Direcció General de Centres Docents serà fins al 19 d'octubre de 2001, segons allò establit en la base onze punt 2 de l'Ordre de 2 de març de 2001.
  
En cas que no es presente la justificació en el termini indicat, el beneficiari perdrà el dret a la subvenció en compliment d'allò que disposa la base dotze, punt 5 de l'Ordre de 2 de març de 2001.
  
Quart
  
El pagament d'aquestes subvencions es realitzarà a càrrec de la dotació pressupostària de la línia de subvenció T0064000 de la secció, servici i programa 32.82.406.98 d'Ensenyament Primari del Pressupost de la Generalitat Valenciana per a l'any 2001.
  
DISPOSICIÓ FINAL
  
Segons el que s'establit en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, la persona interessada podrà interposar un recurs potestatiu de reposició, o bé directament un recurs contenciós administratiu, en els terminis i davant els òrgans assenyalats a continuació:
  
a) El recurs potestatiu de reposició haurà de ser interposat davant el conseller de Cultura i Educació, en el termini d'un mes comptador des de l'endemà de la publicació de la present resolució en el Diari Oficial de la Generalitat Valenciana.
  
b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana, en el termini de dos mesos, o deu dies si s'opta per seguir el procediment per a la protecció dels drets fonamentals de la persona, comptadors els dos des de l'endemà de la publicació de la present resolució en el Diari Oficial de la Generalitat Valenciana.